《吴方伯王宪副过小瀛同登楼泛艇为乐》
明代·湛若水

新晴天气佳，轻波动微曛。被蒙君子顾，画船联海滨。

小堂高宴君，海错亦前陈。一笑群忧馀，六载此倾樽。

泛艇小瀛外，虚阁淩青云。舒怀共远眺，聊用慰良辰。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。